מוזיאון השעווה הישראלי

מוזיאון השעווה הישראלי היה מוזיאון שעווה שפעל במגדל שלום בתל אביב. המוזיאון, שהוקם ב-1973 על ידי שי מאיר, היה מוזיאון השעווה הראשון והיחיד בישראל באותן שנים, והוצגו בו כ-100 בובות שעווה. המוזיאון נסגר בשנת 1995 עקב בעיות כלכליות.

==היסטוריה==
בתחילת שנות ה-70 ראה שי מאיר, המנהל של כלבו שלום, את ההצלחה הרבה לה זכה מוזיאון מאדאם טוסו בלונדון, והחליט להקים מוזיאון שעווה בישראל. לשם כך, הוא גייס לעזרתו את ויויאן סאן, פסלת ומנהלת מוזיאון שעווה בהונג קונג. לאחר משא ומתן, היא הגיעה ב-1971 לישראל יחד עם ארבעה מעובדיה. מיד עם הגעתם ארצה, החלו העובדים בסבב תחקירים ופגישות עם האישים אותם פיסלו, וזאת על מנת להגיע לרמת הדיוק הגבוהה ביותר. חלק מהפריטים שהופיעו על פסלי השעווה היו מקוריים ורבי ערך, וביניהם המשקפיים של אדולף אייכמן וגלימה של האפיפיור פאולוס השישי.

אחרי שנה וחצי של עבודה, נפתח המוזיאון ב-6 ביוני 1973, כשאורח הכבוד היה ראש הממשלה לשעבר, דוד בן-גוריון, חצי שנה לפני פטירתו. עלות הקמת המוזיאון הוערכה ב-3 וחצי מיליון לירות - הסכום הגבוה ביותר שהוצא עד אז בישראל על הפקת בידור. ארבע שנים לאחר הפתיחה, מונה שמואל בן עמי לפסל הראשי של המוזיאון. 

למרות ההצלחה בשנים הראשונות, נקלע המוזיאון לקשיים כלכליים, וב-1995 הוא נסגר לאחר שכלבו שלום נמכר למשקיעים אמריקאים. לאחר סגירת המוזיאון אוחסנו רוב בובות השעווה במחסן ממוזג של משפחת שלום, מלבד בובת השעווה של הזמר צביקה פיק שקיבל אותה
אליו בשנת 2004.

לאחר הסגירה הוצבו בקומה הראשונה של המגדל, ליד הכניסה המערבית, בובות שעווה של חיים נחמן ביאליק, לאה גולדברג, נתן אלתרמן, אלכסנדר פן, אברהם שלונסקי וחנה רובינא, ושעיצב אותן מיכאל רפופורט.

==אישים ואירועים שהוצגו במוזיאון==
ב-1983 יצא לאור קטלוג על 100 בובות השעווה שהוצגו במוזיאון וחולקו ל-35 מיצגים:
{| class="wikitable sortable" style="text-align:center"
|- 
!מספר המצג
!שם המצג
!אישים שמופיעים בו
|- 
|1||align="right" |חזונו של הרצל - "אם תרצו אין זו אגדה"
|אהרן דוד גורדון, אלכסנדר זייד, בנימין זאב הרצל ורחל המשוררת
|- 
|2||align="right" |כנר על הגג
|חיים טופול
|- 
|3||align="right" |הברון רוטשילד
|אדמונד ג'יימס דה רוטשילד
|- 
|4||align="right" |התאבדותה של גיבורת ניל"י שרה אהרונסון
|שרה אהרנסון
|- 
|5||align="right" |ז'בוטינסקי בכלא עכו
|זאב ז'בוטינסקי
|- 
|6||align="right" |טרומפלדור - "טוב למות בעד ארצנו"
|יוסף טרומפלדור
|- 
|7||align="right" |הגמנסיה העברית "הרצליה" - לבה של "תל אביב הקטנה"
|אברהם סוסקין, חיים חיסין ומאיר דיזנגוף
|- 
|8||align="right" |יציאת אירופה תש"ז
|
|- 
|9||align="right" |עולה הגרדום דב גרונר
|דב גרונר
|- 
|10||align="right" |יצחק שדה - מורה הלוחמים
|יצחק שדה
|- 
||11||align="right" |פגישת אלון ונאצר בכיס פלוג'ה
|גמאל עבד אל נאצר ויגאל אלון
|- 
|12||align="right" |כיבוש אילת
|אברהם אדן
|- 
||13||align="right" |השבעת ד"ר חיים ויצמן לנשיא המדינה הראשון
|חיים ויצמן ויוסף שפרינצק
|- 
|14||align="right" |דוד בן-גוריון
|דוד בן-גוריון
|- 
|15||align="right" |הר-ציון מנותח ניתוח חירום בפעולת התגמול בא-רהווה
|מאיר הר-ציון ומשה אגמון
|- 
|16||align="right" |משפט אייכמן
|אדולף אייכמן, בנימין הלוי, גדעון האוזנר, יצחק רווה ומשה לנדוי
|- 
|17||align="right" |פגישת גולדה מאיר והנשיא קנדי בבית הלבן
|גולדה מאיר וג'ון פיצג'רלד קנדי
|- 
|18||align="right" |ביקור האפיפיור בארץ הקודש
|פאולוס השישי
|- 
|19||align="right" |לכידתו של המרגל אלי כהן בדמשק
|אלי כהן
|- 
|20||align="right" |שחרור הכותל המערבי
|חיים אושרי, יצחק יפעת, ציון כרסנטי ושלמה גורן
|- 
|21||align="right" |דיין ורבין בירושלים
|יצחק רבין ומשה דיין
|- 
|22||align="right" |מלחמת ההתשה בקו "בר-לב"
|חיים בר-לב
|- 
|23||align="right" |"דדו" - רמטכ"ל צה"ל
|דוד אלעזר
|- 
|24||align="right" |ש"י עגנון - חתן פרס נובל
|גוסטב השישי אדולף, מלך שוודיה ושמואל יוסף עגנון
|- 
|25||align="right" |החתונה במחזה "הדיבוק"
|חנה רובינא, יהושע ברטונוב ושלמה בר-שביט
|- 
|28||align="right" |רצח שרון טייט על ידי משפחת מנסון
|צ'ארלס מנסון ושרון טייט
|- 
|29||align="right" |הגיליוטינה
|מארי אנטואנט
|- 
|30||align="right" |חנה מרון ב"מדיאה"
|חנה מרון
|- 
|31||align="right" |הבדרנים והזמרים הפופולריים
|גלי עטרי, הגשש החיוור, יהורם גאון, יזהר כהן וצביקה פיק
|- 
|32||align="right" |אשפי הספורט
|טל ברודי, מיקי ברקוביץ, מרדכי שפיגלר ותנחום כהן מינץ
|- 
|33||align="right" |צעירים ברוחם - סיפורם של עמי ותמי
|
|- 
|34||align="right" |טרזן - מלך הג'ונגל
|ג'וני וייסמילר
|}

==קישורים חיצוניים==
* 

==הערות שוליים==

קטגוריה:מוזיאוני שעווה
קטגוריה:תל אביב-יפו: מוזיאונים
קטגוריה:ישראל: מוזיאונים שנסגרו
קטגוריה:רחוב אחד העם
קטגוריה:רחוב הרצל (תל אביב)
קטגוריה:מגדל שלום מאיר